આ બાબતે ફરિયાદ કરતાં એક રહેવાસીએ મિડ-ડે LOCALને જણાવ્યું હતું કે ‘ઘર પાસે જ હોવાથી મારે અહીંથી રોજ પસાર થવું પડે છે. કેટલાય મહિનાથી અહીં રોડની વચ્ચે એકની પાછળ બીજો અને બીજાની પાછળ ત્રીજો એમ લાઇનબંધ ટેમ્પો ઊભા રહી જતા હોય છે. આ જ કારણે મોટા ભાગની જગ્યા રોકાઈ જતી હોય છે. સ્કૂટર લઈને પસાર થવું હોય તો પણ અહીંથી નીકળી શકાતું નથી એવી પરિસ્થિતિ ઊભી થાય છે. ટ્રાફિક- પોલીસ આની સામે કોઈ પણ કાર્યવાહી ન કરતાં ટેમ્પોવાળાની હિંમત વધી ગઈ છે. ગેરકાયદે પાર્કિંગના પગલે આજે આ વિસ્તારના દરેક રહેવાસીને સહન કરવું પડી રહ્યું છે. રોડની વચ્ચે કરવામાં આવતાં ગેરકાયદે પાર્કિંગ સામે ટ્રાફિક-પોલીસ કાર્યવાહી કરે જેથી રોડ મોકળો થાય અને ટ્રાફિક જૅમની સમસ્યા ન થતાં લોકોને પ્રૉબ્લેમ ન થાય.